CELEX: 32005D0362
Language: sl
Date: 2005-05-02 00:00:00
Title: 2005/362/ES: Odločba Komisije z dne 2. maja 2005 o odobritvi načrta za izkoreninjenje afriške prašičje kuge pri divjih prašičih na Sardiniji, Italija (notificirano pod dokumentarno številko K(2005) 1255)Besedilo velja za EGP.

5.5.2005   
            
            
               SL
            
            
               Uradni list Evropske unije
            
            
               L 118/37
            
         
      ODLOČBA KOMISIJE
   
   z dne 2. maja 2005
   o odobritvi načrta za izkoreninjenje afriške prašičje kuge pri divjih prašičih na Sardiniji, Italija
   (notificirano pod dokumentarno številko K(2005) 1255)
   (Besedilo v italijanskem jeziku je edino verodostojno)
   (Besedilo velja za EGP)
   (2005/362/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev ter afriško prašičjo kugo (1) in zlasti člena 16(1) Direktive,
   ob upoštevanju naslednjega:
   
               (1)
            
            
               Afriška prašičja kuga je prisotna pri divjih prašičih v pokrajini Nuoro, Sardinija, Italija.
            
         
               (2)
            
            
               V letu 2004 je prišlo do ponovnega resnega izbruha te bolezni na Sardiniji. Italija je v zvezi s tem ponovnim izbruhom pregledala ukrepe, ki so bili do zdaj sprejeti za izkoreninjenje bolezni v okviru Direktive 2002/60/ES.
            
         
               (3)
            
            
               Komisija je zaradi tega ponovnega izbruha pregledala ukrepe, ki so bili sprejeti na ravni Skupnosti v zvezi z afriško prašičjo kugo na Sardiniji, in sprejela Odločbo 2005/363/ES z dne 2. maja 2005 o ukrepih za zdravstveno varstvo živali pred afriško prašičjo kugo na Sardiniji, Italija (2).
            
         
               (4)
            
            
               V skladu z Direktivo 2002/60/ES je Italija predložila v odobritev načrt za izkoreninjenje afriške prašičje kuge pri divjih prašičih v deželi Sardiniji, ki vključuje tudi ukrepe za preprečevanje širjenja bolezni pri domačih prašičih.
            
         
               (5)
            
            
               Predloženi načrt ugotavlja območja na Sardiniji, ki predstavljajo različno stopnjo tveganja glede na afriško prašičjo kugo in kjer je treba uvesti različne ukrepe za nadzor in obvladovanje bolezni.
            
         
               (6)
            
            
               Načrt za izkoreninjenje afriške prašičje kuge pri divjih prašičih, ki ga je predložila Italija, je bil pregledan in bilo je ugotovljeno, da je v skladu z Direktivo 2002/60/ES.
            
         
               (7)
            
            
               Zaradi preglednosti je primerno, da se v tej odločbi navedejo geografska območja, kjer se bo izvajal načrt izkoreninjenja.
            
         
               (8)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Načrt, ki ga je predložila Italija za izkoreninjenje afriške prašičje kuge pri divjih prašičih na območjih iz Priloge, je odobren.
   Člen 2
   Italija nemudoma sprejme potrebne ukrepe za uskladitev s to odločbo in navedene ukrepe objavi. O tem takoj obvesti Komisijo.
   Člen 3
   Ta odločba je naslovljena na Italijansko republiko.
   
      V Bruslju, 2. maja 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 192, 20.7.2002, str. 27. Direktiva, kakor je bila spremenjena z Aktom o pristopu iz leta 2003.
   
      (2)  Glej stran 38 tega Uradnega lista.
   
      PRILOGA
      Območja, kjer je treba izvajati načrt za izkoreninjenje v deželi Sardiniji, Italija
      A.   Okuženo območje
      Ozemlje območja z imenom Montarbu v pokrajini Nuoro, ki se nahaja na delu ozemlja občin Arzana, Gairo, Osini, Seui in Ussassai.
      B.   Območja z velikim tveganjem
      
                  (a)
               
               
                  Celotno ozemlje pokrajine Nuoro razen območja iz točke A.
               
            
                  (b)
               
               
                  V pokrajini Sassari, na ozemlju občin Ala’ dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Budduso’, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolo’, Nule, Pattada, Siligo, Thiesi in Torralba.
               
            C.   Nadzorovano območje
      Ozemlje dežele Sardinije razen območij iz točk A in B.